በበጀት ዓመቱ 12 ሺህ ሕገ ወጥ ቤቶችን ለማፍረስ መዘጋጀቱን የባሕር ዳር ከተማ አስተዳደር አስታወቀ፡፡
ባሕር ዳር፡ መስከረም 20/213ዓ.ም (አብመድ) በመጀመሪያ ደረጃ እርምጃውም 38 ሺህ ሕገ ወጥ ግንባታዎችን ማፍረሱን ከተማ አስተዳደሩ አስታውቋል፤ በቀጣይም ሕገ ወጥ የጎዳና ላይ ንግድ እና ሕገ ወጥ ግንባታን መከላከል እና ማስወገድ የትኩረት መስኮች መሆናቸውን የባሕር ዳር ከተማ አስተዳደር አስታውቋል፡፡ከአፄ ቴዎድሮስ እስከ በላይ ዘለቀ፣ ከጣና እስከ ግሽ ዓባይ እና ዳግማዊ ምኒልክ ክፍለ ከተሞች በከተማዋ በተለያዩ ገፊ ምክንያቶች ሕገ ወጥ ግንባታ እና ሕገ ወጥ ንግድ ከጊዜ ወደጊዜ እየተበራከቱ መጥተዋል፡፡ ችግሮቹ በጊዜ መፍትሔ ካልተፈለገላቸው ደግሞ የነዋሪዎቿ ስጋቶች እስከመሆን ደርሰዋል፡፡ ከተማ አስተዳደሩ ከፀጥታ ኃይሉ እና ከክፍለ ከተሞበ2012 ዓ.ም ከሰኔ መጀመሪያ እስከ ሐምሌ መጀመሪያ አካባቢ “የመጀመሪያ ደረጃ እርምጃ” ባለው የሕግ ማስከበር ዘመቻም 38 ሺህ ሕገ ወጥ የኮንቲነር፣ ሼድ፣ ቅጥያ እና ዋና ግንባታዎችን አፍርሷል፡፡ ከተማ አስተዳደሩ 12 ሺህ ቀሪ ሕገ ወጥ ግንባታዎችን ለማፍረስ ቅድመ ዝግጅቱን ማጠናቀቁንም አስታውቋል፡፡